Tagalog Tanggapan ng Punong Medikal na Opisyal sa Kalusugan (Office of the Chief Medical Officer of Health) 10025 Jasper Avenue NW PO Box 1360, Stn. Main Edmonton, Alberta T5J 2N3 Canada Nobyembre 20, 2020 AR 180392 Lahat ng Tauhan sa Lisensyadong Suportadong Pamumuhay, Pangmatagalang Pangangalaga, at Mga Hospisyo (All Staff in Licensed Supportive Living, Long-Term Care and Hospices) Archived TUNGKOL SA: Mga Tumataas na Bilang ng Kaso ng COVID-19 (Rising COVID-19 Case Numbers) Mga Minamahal na Tauhan: Nais kong ipahayag ang aking labis-labis na pasasalamat sa inyong pagsisikap. Alam kong naging lubhang mahirap ang nakaraang siyam na buwan, lalo na para sa mga nagtatrabaho sa mga front line. Pinapahalagahan ko ang kritikal na tungkuling ginagampanan ninyo upang mapanatiling ligtas ang mga residenteng inaalagaan ninyo at ang inyong mga katrabaho. Sumulat ako upang ipahayag ang aking pag-aalala kaugnay ng mga tumataas na bilang ng kaso ng COVID-19 sa Alberta. Tulad ng pagkakaalam ninyo, lubhang naapektuhan ng pandemya ang mga residente sa mga panggrupong lugar. Alam kong naapektuhan kayo ng bawat isa sa mga pumanaw na residente. Isang kawalan na pinagdalamhatian ng marami ang bawat pagpanaw. Inuudyok ko kayong manatiling mas maingat kaysa dati sa pagsunod sa mga gabay sa pampublikong kalusugan. Nagtatrabaho man kayo o wala kayong pasok, mahalagang magpatuloy kayo sa pagsasagawa ng physical distancing, wastong paglilinis ng mga kamay, madalas na pagsubaybay para sa mga sintomas, pananatili sa bahay kapag may sakit, at pagsunod sa mga kasalukuyang limitasyon sa pagtitipon, kahit sa loob mismo ng inyong mga tahanan. Ang mga hakbang na ito ang pumipigil sa pagkalat ng COVID-19. Nais kong linawing hindi dapat pumasok ang mga tauhan kapag may sakit sila, kahit na hindi malala ang mga sintomas nila. Nauunawaan kong nakatuon kayo sa mga residenteng pinagsisilbihan ninyo, at gusto ninyong naroon kayo para sa kanila at sa mga miyembro ng inyong team, ngunit kritikal ito sa pag-iwas sa pagkakaroon ng COVID-19 sa mga pasilidad ng pangangalaga. May makukuhang pinansyal na
Pahina 2 suporta para sa mga mananatili sa bahay kung may sakit o nalantad sa COVID-19, at maa-access ito sa pamamagitan ng Normal lang na makaramdam ng kawalan ng pag-asa sa hindi inaasahang panahong ito. Marami sa inyong mga lugar ng trabaho ang nagkaroon na ng mga outbreak. Nag- alaga na kayo ng higit pang kumplikadong residente upang mailayo sila sa mga pagkakaospital. Mabilis kayong sumabay sa maraming pagbababago mula sa aking mga na-update na Utos, habang natututo pa tayo tungkol sa COVID-19. Sinuportahan ninyo ang mga residente kasabay ng pagbabalanse sa mga pangangailangan ng mga sarili ninyong kaibigan at kapamilya. Hindi kayo nagpatalo sa sitwasyon at nauunawaan kong maaaring nagdulot o nagdudulot ito sa inyo ng karagdagang stress. Hinihikayat ko kayong makipag-ugnayan sa mga taong pinagkakatiwalaan ninyo upang makipag-usap, o humingi ng suporta para sa kalusagan ng isip, kung kinakailangan. Hinihikayat ko rin kayong alagaan ang sarili ninyong kalusugan, na maaaring kasing simple lang ng paglalakad-lakad, pagbabasa ng libro, o pakikilahok, nang may mga pag-iingat sa COVID-19, sa anupamang aktibidad na kinasisiyahan ninyo. Archived Kinikilala kong patuloy itong magiging mahirap na panahon, at pagod na tayong lahat sa COVID-19. Sana ay maunawaan ninyong ang mga ipinapatupad na hakbang ang mga pinakakilalang paraan upang makatulong na mabawasan ang panganib ng COVID-19 sa inyo, sa inyong mga mahal sa buhay, sa inyong mga residente, at sa iba pang tauhan. Kailangan nating manatiling maging maingat. Salamat sa inyong suporta at pakikipagtulungan para sa pagpigil ng pagkalat ng COVID-19, at sa inyong tuloy-tuloy na pagsisikap upang mapanatiling ligtas ang inyong mga residente. Taos-pusong sumasainyo, Deena Hinshaw, BSc, MD, MPH, CCFP, FRCP Punong Medikal na Opisyal sa Kalusugan cc: John Cabral, Assistant Deputy Minister, Paghahatid ng Serbisyo sa Kalusugan, Alberta Health Trish Merrithew-Mercredi, Assistant Deputy Minister, Pampublikong Kalusugan at Pagsunod, Alberta Health